KYK: Kinders onder 36 wat in yslike ontploffing sterf | Netwerk24
Elkeen meet platvloersgeit
Vra Ockie daar uit die Vrystaat uit: "Neem ek 'n besluit, of maak ek 'n besluit?"
Lang ras-pad lê nog vir SA voor
As iemand wat by die dekking van die politieke landskap betrokke is, is ek baie blootgestel aan denkskole oor wat met die land behoort te gebeur.
KYK: Kinders onder 36 wat in yslike ontploffing sterf
13 Augustus 2018 10:28
Vroue en kinders is onder die 36 mense wat Sondag in Sirië dood is toe 'n gebou waar ammunisie geberg is, ontplof het.
Die ontploffing het in die Bab al-Hawa-plein in die dorp Sarmada, naby die Turkse grens, gebeur, berig CNN.
Die Syrian Observatory for Human Rights, 'n moniteringsgroep wat in Brittanje gesetel is, het bevestig dat talle vroue en kinders onder die slagoffers tel.
Dit is onbekend hoe die ontploffing gebeur het of wie daarvoor verantwoordelik is.
Die Wit Helms, 'n Siriese vrywilligersreddingsdiens wat burgerlikes onder die puin help uitgrawe, was by die reddingspoging betrokke.
With no end to the carnage in sight, 36 dead civilians and dozens of wounded are the current count of victims of the massive explosion in #Sarmada city at dawn today. #WhiteHelmets are working tirelessly, searching and rescuing, in unbelievable areas of destruction and death. pic.twitter.com/fr1bZGq3O1
— The White Helmets (@SyriaCivilDef) August 12, 2018
Volgens die Wit Helms het hulle tien mense uit die puin gered.
Rami Abdoel Rahman, hoof van die Syrian Observatory for Human Rights, sê drie lede van die djihadistiese groep Haj'at Tahrir al-Sham (HTS) is ook dood, berig The Gaurdian.
Die meeste van die mense wat dood is, is familielede van HTS-vegters.
'n Reddingswerker het die lewelose liggaam van 'n klein kindjie na 'n ambulans gedra, het 'n korrespondent van AFP op die toneel gesê.